Հիշեցնենք, «ոչ»-ի երկու ճակատներն էլ իշխանափոխության մասին հայտարարություններով են հանդես գալիս: «Նոր Հայաստան» հանրային փրկության ճակատն անգամ իշխանափոխության հերթական ժամկետ է հայտարարել ՝ դեկտեմբերի 6-ը եւ հանդես է գալիս անհնազանդության կոչերով, հորդորում է բոյկոտել հանրաքվեն, դուրս գալ փողոց, այնտեղ մնալ մի քանի օր եւ այդ կերպ տապալել ապօրինի ռեժիմը: «Ոչ»-ի մյուս ճակատն էլ կոչ է անում գնալ քվեարկության եւ «ոչ» ասել սահմանադրական փոփոխություններին, տապալել հանրաքվեն, ձեւավորել համաժողովրդական հզոր շարժում եւ հեռացնել իշխանություններին: Թե ինչպես են դա պատկերացնում այս 2 ճակատները իրենց ունեցած այս ռեսուրսներով, երբ անգամ 1997 հոգի չեն կարողացել գտնել՝ բոլոր ՏԸՀ-ները «փակելու» համար, մի փոքր անհասկանալի է: